wickkiey/tamil-wikipedia-markdown huggingface dataset:
# மில்லனின் காரணி

**மில்லனின் காரணி** (*Millon's Reagent*) கரையக்கூடிய புரதங்களைக் கண்டறியப் பயன்படும் பகுப்பாய்வு வேதிக்காரணியாகும். சோதனைக்குட்படுத்தும் கரைசலில் இந்த வேதிக்காரணியை ஒரு சில சொட்டுக்கள் சேர்த்து மிதமாக வெப்பப்படுத்தப்படுகிறது. செம்பழுப்பு நிற வீழ்படிவு அல்லது நிற மாற்றமானது, அனைத்துப் புரதங்களிலும் காணப்படும் டைரோசின் எச்சத்தின் இருப்பினை அடையாளம் காட்டுகிறது.  

மில்லனின் சோதனை புரதத்தை மட்டும் கண்டறிவதற்கான சோதனை அல்ல. (இச்சோதனை பீனாலிக் சேர்மங்களையும் கண்டறிய உதவுகிறது). ஆகவே, புரதங்களின் இருப்பினை உறுதி செய்ய பிற சோதனைகளான பையூரெட் மற்றும் நின்ஐட்ரின் சோதனைகளையும் பயன்படுத்த வேண்டும். இது உலோக பாதரசத்தை, நைட்ரிக் அமிலத்தில் கரைத்து பின்னர் நீர்த்துப் போகச் செய்வதன் மூலம் பெறப்படுகிறது.  இந்தச் சோதனையானது, பிரஞ்சு வேதியியலாளர், அகசுடே நிக்கோலசு யூஜின் மில்லன் (1812&ndash;1867) என்பவரால் உருவாக்கப்பட்டது.  

## இவற்றையும் காண்க
- பெனடிக்ட் கரைசல்
# தோனி நதி

**தோனி நதி** *(Doni river)* (கன்னடம்: ಡೊಣಿ) கர்நாடக மாநிலத்தின் எல்லைக்கு அருகில் மகாராட்டிராவின் சாங்கலி நகரத்தைச் சுற்றி கிழக்கு நோக்கி பாய்கிறது. வட கர்நாடகாவின் பெல்காம், பீசப்பூர் மற்றும் குல்பர்கா மாவட்டங்களில் இந்நதி பெரும்பான்மையாக பாய்கிறது. தலிகோட்டா நகருக்கு தென்மேற்கில் கிருஷ்ணா ஆறு|கிருட்டிணா ஆற்றுடன்]] கலக்கிறது. இந்நதி கிருட்டிணா ஆற்றின் துணை நதியாகக் கருதப்படுகிறது. மேலும் தோனி நதி கிருட்டிணா ஆற்றுடன் தலிகோட்டாவில் சங்கமிக்கிறது. காட்னாலி மற்றும் பசவான பேகிவடி நகரங்களுக்கு அருகில் மழைக்காலத்தில் திடீரென வெள்ளப்பெருக்கை ஏற்படுகிறது.  

ஒழுங்கற்ற வெள்ளப் பெருக்கு ஏற்படுவதால் வறட்சி ஏற்படுத்தும் வாய்ப்புள்ளது . இதன் தண்ணீர் சலவை செய்வதற்கு கூட பொருத்தமானதாக இருப்பதில்லை .
# பையூரெட் சோதனை


**பையூரெட் சோதனை** (*Biuret test*) அல்லது **பயோட்ரோவ்சுகி சோதனை** (*Piotrowski's test*)) என்பது, பெப்டைடு இணைப்புகளைக் கண்டறியப் பயன்படும் ஒரு வேதியியல் சோதனையாகும்.  காரக் கரைசலொன்றில் பெப்டைடுகளின் முன்னிலையில்  தாமிர(II) அயனிகள்  ஊதா<nowiki/>நிற அணைவுச் சேர்மங்களை உருவாக்குகின்றன. இச்சோதனையானது, பல வடிவங்களில், வகைகளில் மாற்றியமைக்கப்பட்டுள்ளன. உதாரணமாக BCA சோதனை மற்றும் மாற்றப்பட்ட லோரி சோதனை போன்றவை இதன் மாற்றப்பட்ட வடிவங்களாகும்.  

புரதங்களின் செறிவினை மதிப்பிடுவதற்கு பையூரெட் வினை பயன்படுத்தப்படலாம், ஏனெனில் பெப்டைடு பிணைப்புகள் அமினோ அமிலத்தில் காணப்படும் பெப்டைடு இணைப்புகளின் அதே எண்ணிக்கையைக் கொண்டிருக்கும். பீர்-லாம்பர்ட் விதியின்படி, நிறத்தின் செறிவு, மற்றும் 540 நேனோ மீட்டரில் உட்கவர்தன்மை போன்றவை புரதத்தின் செறிவுடன் நேர் விகிதத் தொடர்பைப் பெற்றுள்ளன.  

சோதனையானது பையூரெட்டின் பெயரைக் கொண்டிருப்பினும், வினைக்காரணி பையூரெட்டைக் ((H<sub>2</sub>N-CO-)<sub>2</sub>NH) கொண்டிருப்பதில்லை. பெப்டைடு போன்ற பிணைப்புகளைக் கொண்ட சேர்மங்களுக்கு இந்த வினை நேர்மறையான முடிவைத் தருவதால் இந்தப் பெயரானது சூட்டப்பட்டுள்ளது.  

இந்தச் சோதனையில் தாமிர(II) அயனிகள் பெப்டைடு பிணைப்பில் உள்ள நைட்ரசனுடன் இணைந்து கொள்கின்றன.  இரண்டாம் நிலை வினையொன்றில் தாமி (II) அயனியானது தாமிர(I) அயனியாக ஒடுக்கப்படுகிறது. தாங்கல் கரைசல்களான அம்மோனியா மற்றும் டிரிசு ஆகியவை இந்தச் சோதனையில் குறுக்கிடுவதால், அம்மோனியம் சல்பேட்டு வீழ்படிவாக்கல் முறையில் சுத்திகரிக்கப்பட்ட புரத மாதிரிகளுக்கு இந்த முறை பொருத்தமற்றவையாக உள்ளது.  தனித்த அமினோ அமிலங்களின் இந்த வினைக்கு பதிலளிக்காத் தன்மை மற்றும் மிகவும் சிறிய அளவிலான குறுக்கீடு போன்ற காரணங்களால், இந்தச் சோதனையானது முழுமையான திசு மாதிரிகள் மற்றும் அதிக புரதச் செறிவைக் கொண்ட மாதிரிகளுக்கு மிகுந்த பயனளிப்பவையாக உள்ளன.  
## செய்முறை
சோதிக்கப்பட வேண்டிய மாதிரியின் நீர்த்த கரைசலானது சம கன அளவுள்ள 1% வலிமையான காரத்துடன் (சோடியம் அல்லது பொட்டாசியம் ஐதராக்சைடு) வினைப்படுத்தப்பட்டு அதனுடன் நீரிய தாமிர (II) சல்பேட்டானது சேர்க்கப்படுகிறது. கரைசலானது கருஞ்சிவப்பாக மாறினால் மாதிரியானது புரதத்தைக் கொண்டுள்ளது. 5–160&nbsp;மிகி/மிலி ஆனது கண்டறியப்படலாம். குறைந்தது 3 அமினோ அமிலங்களின் நீளத்திற்கு குறையாத பெப்டைடு இணைப்புகள் இந்த வினைப்பொருட்களுடன் குறிப்பிடத்தகுந்த, அளவிடுவதற்குரிய நிற மாற்றத்தைத் தர அவசியமானதாய் உள்ளது.  
## பையூரெட் வினைக்காரணி
**பையூரெட் வினைக்காரணி**யானது சோடியம் ஐதராக்சைடு (NaOH) மற்றும் நீரேற்றப்பட்ட தாமிர(II) சல்பேட்டு, பொட்டாசியம் சோடியம் டார்டரேட்டு (Chemical Reagents ) ஆகியவற்றால் உருவாக்கப்பட்டுள்ளது. பொட்டாசியம் சோடியம் டார்டரேட்டானது தாமிர (II) அயனிகளை இடுக்கிப் பிணைப்பில் ஈடுபடச்செய்வதன் மூலம் நிலைப்புத்தன்மை பெறச் செய்வதற்காக சேர்க்கப்படுகிறது. கார நிலையில், தாமிர (II) அயனிகள் பெப்டைடு பிணைப்புகளில் உள்ள நைட்ரசன் அணுக்களுடன் வினைபுரிவது பெப்டைடு ஐதரசன் அணுக்களை இடப்பெயர்ச்சி செய்ய வழிவகை செய்கிறது. மூன்று அல்லது நான்கு முனை இடுக்கிப் பிணைப்புகளால் பெப்டைடு பிணைப்பின் நைட்ரசனுடன் உருவாகும் வளைய உருவாக்கம் பையூரெட்டின் நிறத்தைத் தருகிறது.
# விசுவியசு மலை



**விசுவியசு மலை** (*Mount Vesuvius*, ; ) இத்தாலியின் தென்பகுதியில் கேம்ப்பானியா வட்டாரத்தில் நாபொலி வளைகுடாவில் அமைந்துள்ள சோம்மா-சுழல்வடிவ எரிமலை ஆகும்; இது கிட்டத்தட்ட தொலைவில் நாபொலிக்கு கிழக்கே கடற்கரையை ஒட்டி அமைந்துள்ளது. இது கேம்பானிய எரிமலை வட்டவரையிலுள்ள பல எரிமலைகளில் ஒன்றாகும். விசுவியசில் பெரிய எரிமலைக் கூம்பும் அதைச் சுற்றி கடுஞ்சரிவான எரிமலைவாய் விளிம்பும் காணப்படுகின்றது; இதன் உயரம் எரிமலை வெடிப்பிற்கு முன்னதாக மிகக் கூடுதலாக இருந்திருக்க வேண்டும்.  
## கி.பி.79 எரிமலை வெடிப்பு

கி.பி 79இல் விசுவியசின் எரிமலை வெடிப்பால் உரோம நகரங்களான பொம்பெயியும் எர்குலியமும் மற்றும் பல குடியேற்றங்களும் முற்றிலும் புதையுண்டு அழிபட்டதற்காக இம்மலை அறியப்படுகின்றது. இந்த எரிமலை வெடிப்பின்போது கற்களும் சாம்பலும் எரிமலை வாயுக்களும் பெரும் புகைமண்டலமாக 33 கிமீ (21 மை) உயரத்திற்கு கற்குழம்பை கக்கி விநாடிக்கு 6×105 கன மீட்டர் (7.8×105 கன கஜங்கள்) வீதத்தில் நுரைக்கற்களை பொடியாக்கியது. இது இரோசிமா-நாகசாக்கி குண்டுவீச்சின்போது வெளியிடப்பட்ட வெப்ப ஆற்றலை விட நூறாயிரம் மடங்கு கூடியது More than 1,000க்கும் மேற்பட்டோர் இந்த வெடிப்பில் இறந்துபட்டனர்; சரியான எண்ணிக்கை மதிப்பிடப்படவில்லை. இதிலிருந்து தப்பியவரின் ஒரே நேரடி சாட்சியாக இளைய பிளினி வரலாறாளர் டாசிட்டசிற்கு எழுதிய இரு கடிதங்களே உள்ளன.  
## தற்காலம்
விசுவியசு இதற்குப் பின்னர் பலமுறை வெடித்துள்ளது; கடந்த நூறாண்டுகளுக்குள்ளாக ஐரோப்பிய தீவல்லாத நிலப்பகுதியில் வெடித்துள்ள ஒரே எரிமலை இதுவாகும். இதன் அருகில் 3,000,000 மக்கள் வாழும் நகர்ப்பகுதி உள்ளதால் இதுவே உலகின் மக்களடர்ந்த பகுதியிலுள்ள மிகவும் அபாயகரமான எரிமலையாக கருதப்படுகின்றது. பிளினி காலத்திய வெடிப்பைப் போன்று மிகவும் கடுமையான கக்கலை வெளிப்படுத்தும் வாய்ப்புள்ளதாகவும் மதிப்பிடப்பட்டுள்ளது.
# அஞ்சலி சர்மா



**அஞ்சலி சர்மா** (*Anjali Sharma*) இந்தியாவைப் பிரதிநிதித்துவப்படுத்திய முன்னாள் ஒருநாள் பன்னாட்டு துடுப்பாட்ட வீராங்கனையாவார். மூன்று ஒருநாள் பன்னாட்ட துடுப்பாட்ட போட்டிகளில் விளையாடினார். 1/32 என்ற சிறந்த பந்துவீச்சு சாதனையுடன் இரண்டு ஆட்டக்காரர்களை ஆட்டமிழக்கச் செய்துள்ளார்.  

1975-1984 ஆம் ஆண்டு காலகட்டத்தில் தில்லி மாநிலத்திற்காக முதல் தர துடுப்பாட்ட போட்டிகளில் விளையாடினார். மேலும் 1983 ஆம் ஆண்டு நடைபெற்ற தேசிய போட்டிக்கு தலைவராகவும் இருந்தார்.  

2020 ஆம் ஆண்டு சூன் மாதத்தில் இவர் தில்லி மற்றும் மாவட்ட துடுப்பாட்ட சங்கத்தின் உயர்மட்ட மன்றத்திற்குப் பரிந்துரைக்கப்பட்டார். நவம்பர் 2020 ஆம் ஆண்டில் இவர் 2020-21 ஆம் ஆண்டிற்கான மன்றத்தின் வீரர் நலக் குழுவின் தலைவரானார்.
# மூங்கில்துறைப்பட்டு


**மூங்கில்துறைப்பட்டு** (Moongilthuraipattu) இந்தியா, தமிழ்நாடு, விழுப்புரம் மாவட்டத்தில் சங்கராபுரம் தாலுகாவில், அமைந்துள்ள ஒரு கிராமமாகும். இது தென்பெண்ணை கரையில் (தென்பெண்ணை ஆறு) மீது அமைந்துள்ளது. இவ்வூர் மாநில நெடுஞ்சாலை SH-6 இணைக்கும் திருவண்ணாமலை மற்றும் கள்ளக்குறிச்சி சாலையில் உள்ளது. இக்கிராமத்தில் ஒரு சர்க்கரை ஆலை உள்ளது. அது தமிழ்நாடு சர்க்கரை கழகம் லிமிடெட் மூலம் நிறுவப்பட்டது. சர்க்கரை மற்றும் கரும்பு சார்ந்த விவசாயம் இக்கிராமத்தின் முக்கிய ஆதாரமாக உள்ளது.  

## சர்க்கரை ஆலை
இக்கிராமத்தில் கள்ளக்குறிச்சி கூட்டுறவு சர்க்கரை ஆலை (KCSM) புகழ்பெற்றது. ஆலை மற்றும் அதன் தொடர்புடைய தொழில் முக்கிய வருமான ஆதாரமாக உள்ளது. இச்சர்க்கரை ஆலையானது பெப்ரவரி 12, 1967 ஆம் ஆண்டு நிறுவப்பட்டது. அதன் அசல் அரைக்கும் திறன் 1000 TCD. பின்னர் இச்சர்க்கரை ஆலையை விரிவுபடுத்தப்பட்டு ஜூலை 1, 2009 அன்று அதன் அரைக்கும் திறன் 2500 TCD ஆக மாற்றம் செய்யப்பட்டது.  

## கல்வி நிறுவனங்கள்
இக்கிராமத்தின் தெற்குப் பக்கத்தில் அரசு மேல்நிலைப் பள்ளியும், வடக்குப் பக்கத்தில் சர்க்கரை ஆலைக்குச் சொந்தமான கே. சி. எஸ். எம் மெட்ரிகுலேசன் உயர்நிலைப் பள்ளியும் உள்ளன.  

1. அரசு மேல்நிலைப் பள்ளி
1. கே. சி. எஸ். எம் மெட்ரிக் மேல்நிலைப் பள்ளி
1. டான் பாஸ்கோ உயர்நிலைப் பள்ளி
1. செயின்ட் மேரிஸ் உயர்நிலைப் பள்ளி
1. ஊராட்சி ஒன்றிய ஆரம்பப் பள்ளி, பழைய மூங்கில்துறைப்பட்டு.
1. ஊராட்சி ஒன்றிய ஆரம்பப் பள்ளி, பொருவலூர்.

## வங்கிகள்
1. பேங்க் ஆப் பரோடா
1. தென் ஆற்காடு கூட்டுறவு வங்கி(சர்க்கரை ஆலைக்கு சொந்தமான)
1. பல்லவன் கிராம வங்கி

## ஏடிஎம்
1. கரூர் வைஸ்யா வங்கி (கே. சி. எஸ். எம் முக்கிய வாயில் எதிரில்)
1. பாங்க் ஆப் பரோடா - (கே. சி. எஸ். எம் முக்கிய வாயில் எதிரில்)
1. டாடா இந்திகேஸ் - (பொரசப்பட்டு சாலை)
1. இந்துஸ் இந்த் - (கே. சி. எஸ். எம் முக்கிய வாயில் எதிரில்)

## போக்குவரத்து
இக்கிராமத்தின் மிக அருகில் உள்ள ரயில் நிலையம் திருவண்ணாமலை ரயில் நிலையமாகும். இது 22 கி.மீ தொலைவில் உள்ளது, இவ்வூர் மாநில நெடுஞ்சாலை SH-6 இணைக்கும் திருவண்ணாமலை மற்றும் கள்ளகுறிச்சி சாலையில் உள்ளது. திருக்கோவிலூர், செங்கம் மற்றும் சாத்தனூர் அணை ஆகிய இடங்களை இணைக்கும் குறுகிய பாதைகள் உள்ளன.  

## சுற்றுலா
- சாத்தனூர் அணை
# நாயுடுமங்கலம்



**நாயுடுமங்கலம்** (Naidumangalam) இந்தியா, தமிழ்நாடு, திருவண்ணாமலை மாவட்டம், திருவண்ணாமலை வட்டத்தில் உள்ள ஓர் நகராட்சி ஆகும். இந்த ஊரின் மக்கள் தொகை 8,400 மற்றும் கடல் மட்டத்தில் இருந்து உயரம் 134மீ உயரத்தில் உள்ளது.  

நாயுடுமங்கலத்தில் ஒரு சிப்காட் கட்டப்படும் எனத் தமிழ்நாடு அரசு அறிவித்துள்ளது .  
## போக்குவரத்து

### சாலைப் போக்குவரத்து
இந்த நகராட்சியானது தேசிய நெடுஞ்சாலை 234யில்  விழுப்புரம் மற்றும் மங்களூர்க்கிடையே அமைந்துள்ளது  

### இரயில் போக்குவரத்து
இந்த நகரத்திற்கு மிக அருகில் உள்ள ரயில் நிலையம் அகரம் சிப்பந்தி. இது வேலூர்-திருவண்ணாமலை ரயில் பாதைக்கு இடையே உள்ளது. திருவண்ணாமலைக்கு அருகே சுமார் 17 கி.மீ. தொலைவில் உள்ளது. இந்த ரயில் நிலையத்தை தெற்கு ரயில்வே இயக்குகிறது. வடக்கே போளூருக்கு  அடுத்து  வேலூர் கண்டோன்மெண்ட் ரயில் நிலையம் முக்கிய ரயில் நிலையம்  ஆகும். மற்றும் தெற்கே திருவண்ணாமலை இரயில் நிலையம் மிக அருகில் உள்ள பெரிய ரயில் நிலையம் ஆகும்.
# ஜோயிதா மண்டல்

**ஜோயிதா மண்டல்** (*Joyita Mondal*) என்பவர் இந்தியாவில் உள்ள மேற்கு வங்காளத்தைச் சார்ந்த திருநங்கை ஆவார். இவர் இந்திய நாட்டிலேயே நீதிபதியாக நியமிக்கப்பட்டுள்ள முதல் திருநங்கை ஆவார். இவர் சமூக சேவகரும் ஆவார்.  

## வாழ்க்கைக் குறிப்பு
ஜோயிதா மண்டல் மேற்கு வங்காளத்தில் கொல்கத்தா நகரில் பிறந்தவர். பின்னர் இவர் உத்தர தினஜ்பூர் மாவட்டத்தில் இஸ்லாம்பூரில் வாழ்ந்து வந்தார். அங்கு திருநங்கைகளை ஒன்று திரட்டி சங்கம் ஒன்றை உருவாக்கி அவர்களின் முன்னேற்றத்திற்காக சேவையாற்றி வந்தார். அதே நேரத்தில், இவர் அஞ்சல் வழியில் சட்டத்தில் தனது பட்டப்படிப்பை முடித்தார். தனது மாவட்டத்தில் முதல் முதலாக வாக்காளர் அடையாள அட்டையைப் பெற்ற ஒரு மூன்றாம் பாலினத்தவர் இவரேயாவார்.  

## தொழில் வாழ்க்கை
2017 ஆம் ஆண்டு சூலை 8 ஆம் நாள், 29 வயது நிறைந்த மண்டல் இந்தியாவின் மேற்கு வங்காள மாநிலத்தில் மக்கள் நீதிமன்றத்தின் நீதிபதியான முதல் பெண் திருநங்கை ஆனார். இவர் உத்தர தினஜ்பூர் மாவட்டத்தில் இஸ்லாம்பூரில் உள்ள மக்கள் நீதிமன்றத்தில் தனது பணியைத் தொடங்கினார். சில வங்கிகளால் கடன் தொகை வசூல் செய்யப்பட்ட வழக்கொன்றை முதல் வழக்காகச் சந்தித்தார்.
# சுதந்திர இந்திய மையம்

மற்றும் இந்திய உயர் பதவியாளர்கள் அங்கு உள்ளனர்]]  

**சுதந்திர இந்திய மையம்** (*Free India Centre*) என்பது சுதந்திர இந்தியாவின் தற்காலிக அரசாங்கத்தின் ஐரோப்பிய கிளையாகும்.இம்மையம் இந்தியாவின் சுதந்திரத்திற்காக சுபாசு சந்திரபோசு தலைமையில் இயங்கிய ஆசாத் இந்து இயக்கத்தின் தற்காலிக அரசாங்கமாகும். போசு 1942 இல் பெர்லினில் இருந்தபோது மற்றும் ஏ. சி. என். நம்பியார் தலைமையில் நிறுவப்பட்டது.  

ஐரோப்பா தலைமையுடனான உறவுகளை நிர்வகித்தல், இந்தியப் படைக்கு ஆதரவளித்தல் மற்றும் ஆட்களை சேர்த்தல், விடுதலை இந்தியா அமைப்பின் வானொலி நடத்துதல் மற்றும் சப்பானியர்கள் ஆதரவுடன் தென்கிழக்கு ஆசியாவில் பெரிய அளவில் உருவாக்கப்பட்ட இடைக்கால அரசிற்குத் தேவையான பணிகளைச் செய்தல் போன்றவை இவ்வமைப்பின் கடமைகளாக கருதப்பட்டன. முக்கியத் தலைமையிடம் பெர்லினில் இருந்தாலும், இதன் கிளை அலுவலகங்கள் பாரிசு மற்றும் இத்தாலியில் இருந்தன. சுதந்திர இந்திய மையம் பெர்லினில் உருவாக்கப்பட்டவுடன் செர்மனி அதற்குத் தூதரக வேலைகளுக்கான தகுதியைத் தந்தது.  
அலுவலகம் டைர்கார்டனில் உள்ள எண் 2 ஏ லிச்சென்சுடைனர் அலீயில் இருந்தாலும் இதன் நடவடிக்கைகள் சில காலமாக விடுதிகளில் அல்லது சார்லோட்டன்பர்க்கில் உள்ள சோபியன்சுட்ராசில் உள்ள போசின் இறுதி இல்லத்தில் நடத்தப்பட்டன
# கைகளற்ற அதிசயம்

**கைகளற்ற அதிசயம்** (*armless wonder*) என்பது இரு கைகளற்ற ஒரு மனிதனை, வழக்கமாக வட்டரங்கின் துணைகாட்சியாகக் காட்சிபடுத்தப்படுவதைக் குறிக்கிறது. பொதுவாக (ஆனால் பிரத்தியேகமாக அல்ல) ஒரு பெண்மணி, தனது பாதங்கள் மற்றும் பாத விரல்களைக் கொண்டு பல்வேறு துணிகரமான செயல்களை, எழுதுதல் அல்லது புகைபிடித்தல் போன்றவைகளை செய்து காட்டுவார். அடிக்கடி, அப்பெண்மணி தான் வைத்திருக்கும் வருகையாளர் முகவரி சீட்டில், கூடுதல் கட்டணத்தில், தனது பாதங்கள் மூலம் கையொப்பமிட்டு பார்வையாளர்களுக்குத் தருவார்.  

## துணைக்காட்சியில் அவரின் பங்கு
கைகளில்லாத அதிசயம், துணைக்காட்சியில் நடிப்பவர்களிலேயே மிக அதிகம் சம்பளம் பெறுகின்ற நபர் ஆவார். ஒரு பெண்மணியின் கணுக்காலை காண்பிப்பது கூட சிக்கல் எனக் கருதப்பட்ட காலத்தில், ஒரு அழகிய பெண்மணி தனது கால்களின் மூலம் தனது திறமையை வெளிப்படுத்தும் போது, பெரிய அளவில் அனைவரையும் கவர்ந்தது.  

### கலைஞர்கள்
20ஆம் நூற்றாண்டின் ஆரம்பத்தில் கைகளில்லாத ஆச்சர்யத்துக்கு எடுத்துக்காட்டு ப்ரான்சிஸ் ஓ கான்னர் மற்றும் மார்த்தா மாரிசு. ஆன்னி லீக் என்பவர் தான் 19-ம் நூற்றாண்டின் இறுதியில் ஒரு எடுத்துக்காட்டு ஆவார்.
# விலங்கு நடத்தை (ஆய்விதழ்)


**விலங்கு நடத்தை** (*Animal Behaviour*) என்பது, 1953இல் *பிரித்தானிய விலங்கு நடத்தை இதழ்* என்ற பெயரில் துவங்கப்பட்டு, 1958இல் *விலங்கு நடத்தை* என்ற பெயர் மாற்றம் செய்யப்பட்ட, சக மதிப்பாய்வு அடிப்படையிலான அறிவியல் ஆய்விதழ் ஆகும். விலங்கு நடத்தை ஆய்வுக் கழகமானது விலங்கு நடத்தை மன்றத்தோடு சேர்ந்து மாதந்தோறும் எல்செவியர் குழுமத்தினால் இவ்விதழ் வெளியிடப்படுகிறது.  

இது எல்லா வகையான விலங்கின நடத்தையியல் நெறிமுறைகளையும் உள்ளடக்கியது, நடத்தை சூழலியல் உட்பட, நடத்தையின் பரிணாம வளர்ச்சி, சமூக உயிரியல், நடத்தை உடலியல், மக்கள்தொகைசார் உயிரியல், வழிநடத்தல் மற்றும் இடப்பெயர்வு ஆகியவற்றை உள்ளடக்கியது. இவ்விதழின் தாக்க காரணி 3.041 என 2022ஆம் ஆண்டு மேற்கோள் தகவலின் படி அறியப்படுகிறது.
# தேவஜிபாய் கோவிந்த்பாய் ஃபதேபரா

**தேவஜிபாய் கோவிந்த்பாய் **ஃபதேபரா(b 20 நவம்பர் 1958, கான்கோட்)  இந்தியாவில் நடந்த 16 வது மக்களவை பாராளுமன்றத்தில்  உறுப்பினரா<nowiki/>க உள்ளார். இவர் குஜராத் மாநில சுரேந்திரநகர் தொகுதியிலிருந்து  தோ்ந்தெடுக்கப்பட்ட ஒரு உறுப்பினர் ஆவார்.  இவர் பாரதிய ஜனதா கட்சியை சார்ந்த அரசியல்வாதி , அரசியல் கட்சி.  

2007 முதல் 2012 வரை குஜராத் சட்டமன்றத்தின் ஹால்வாட் தொகுதியின் உறுப்பினராக இருந்தார்.2012.
# கிராண்ட் சாக்கோ மக்கள்


**கிராண்ட் சாக்கோ மக்கள்** (Gran Chaco people), தென் அமெரிக்காவின் கிரான் சாக்கோவை பிறப்பிடமாக கொண்ட ஏறத்தாழ முப்பதைந்து பழங்குடி குழுக்கள் ஆவார்கள். வட அமெரிக்காவின் மிகப்பெரிய சமவெளிகளைப் போல, அந்நிலப்பரப்பே நாடோடி வாழ்க்கை முறைக்கு இட்டுச் செல்கிறது. வரலாற்றுக்கு முந்தைய தொல்பொருள் ஆதாரம் எதுவும் இவர்களைப் பற்றி இல்லை. தொல்பொருள் புள்ளி விவரங்கள் ஏதும் இல்லாததற்கு காரணம் கற்-கருவிகளுக்கான மூலப்பொருட்கள் பற்றாக்குறையாகவோ அல்லது நிலையான கட்டமைப்பு மற்றும் மண்ணின் தன்மை, கரிமப் பொருள் பாதுகாப்புக்கு உகந்ததாக இல்லாததாகவோ இருக்கலாம்.  

## புவியியல்

கிராண்ட் சாக்கோ மக்களின் உண்மையானகலாச்சாரப் பகுதி புவியியல் கிராண்ட் சாக்கோவிலிருந்து வேறுபட்டது ஆகும். கலாச்சாரப் பகுதியின் வடமேற்கு எல்லையானது பராபெட்டி ஆறு மற்றும் பனாடோஸ் டி இசோசோக் மந்தநிலையின் சதுப்பு நிலங்கள் ஆகும்.அதற்கு அப்பால் கலாச்சாரம் தொடர்பில்லாத சானே மற்றும் சிரிகுவானோ நிலங்கள் இருந்தன. வரலாற்று காலங்களில் கூட கலாச்சார எல்லைகள் நிலையானதாக இல்லை. 17-ம் நூற்றாண்டின் இறுதியில் அபா ஆறு மற்றும் மிரண்டா ஆற்றுக்கு நடுவில் இருந்த நிலப்பகுதியை மபாயா படையெடுப்பின் போது கிழக்கில் பராகுவே ஆற்றின் குறுக்கே வரை நிலப்பகுதி விரிவடைந்தது.  

## மொழிகள்
கிரான் சாக்கோவின் பழங்குடி குழுக்கள் ஆறு மொழிக் குடும்பங்களுக்குள் அடங்கும்.:  
1. மடகோயன் மொழிகள்  
2. குயகுரன் மொழிகள்  
3. லுலி-விலேலா மொழிகள்  
4. மாச்காய்யன் மொழிகள்  
5. சமுகோயன் மொழிகள்  
6. தூப்பி-குவரானி மொழிகள்  

பல மொழிகள் சாக்கோ மொழியியல் பகுதியின் ஒரு பகுதியாகும். பொதுவான சாகோ பகுதி அம்சங்களில் எழுவாய்-பயனிலை-செயப்படுபொருள் சொல் வரிசை மற்றும் செயலில்-நிலை வினைச் சீரமைப்பு ஆகியவை அடங்கும்.  

## இதனையும் காண்க
- கேம்போ டெல் செலியோ
# இரட்டை நிலநடுக்கம்

கிட்டத்தட்ட ஒத்த அதிர்வுகளை கொண்ட இரண்டு நிலநடுக்கங்கள் ஒரே இடத்தில் ஏற்படும்போது அவை **இரட்டை நிலநடுக்கம்** (*Doublet earthquake*) எனப்படும். இவை தற்போது, ஒரேயளவான அதிர்வு கொண்டதாய் சில நேரங்களில்ஒரு நொடியின் பத்தில் சில பங்கான நேரவளவில் நிகழும் அல்லது பல ஆண்டுகள் இடைவெளியில் ஏற்படும் தனித்தனி நிலநடுக்கங்களாகக் கொள்ளப்படுகின்றன. நிலநடுக்கத்திற்குப் பிறகு ஏற்படும் மறுநிலவதிர்வின் இயல்பான வடிவங்களிலிருந்து இது வேறுபட்டது. நிலநடுக்கத்திற்குப் பிறகு ஏற்படும் மறுநிலவதிர்வு அளவில் குறைவானதாக ஏற்படும்.  

இரட்டை நிலநடுக்கங்களில், முதல் நிலநடுக்கம் இரண்டாம் நிலநடுக்கத்தை விட தூரமும் நேரமும் குறிப்பிட்டளவு விலகி இருக்கும்..  

ஜப்பானின் கூரில் தீவில் 2006 பிற்பகுதியிலும் 2007 ஆரம்பத்திலும் ஏற்பட்ட நிலநடுக்கங்கள் இரட்டை நிலநடுக்கம் ஆகும். 2006 நவம்பர் 15 அன்று ஏற்பட்ட நிலநடுக்கத்தின் அளவு 8.3 ஆகும். 2007 சனவரி 13-ல் ஏற்பட்ட இரண்டாம் நிலநடுக்கத்தின் அளவு 8.1 ஆகும். ஒவ்வொரு நிலநடுக்கமும் சுனாமியை ஏற்படுத்தின. 2007 நவம்பர் 15-ல் ஏற்பட்ட நிலநடுக்கத்தில் தோன்றிய சுனாமி கலிபோர்னியா கடற்கரை அடைந்து, $500,000- $1,000,000 அளவிற்கு பாதிப்பை ஏற்படுத்தியது.
# இசுடான்லி கோரென்


**இசுடான்லி கோரென்** (Stanley Coren) 1942) என்பவர் அமெரிக்காவின் மனவியல் பேராசிரியர் மற்றும்  நரம்பியல் சார் மனவியல் ஆய்வாளர் ஆவார்.  மனித நுண்ணறிவு, மனத்தின் இயல்புகள், திறன்கள் மற்றும் நாய்களைப் பற்றிய வரலாறு ஆகியன தொடர்பான நூல்கள் எழுதியுள்ளார். அந்த நூல்கள் விருதுகளும் பெற்றுள்ளன. கனடா, அமேரிக்கா மற்றும் பிற வெளி நாடுகளில் இவரது தொலைக்காட்சி உரையாடல்கள், பேச்சுக்கள் பிரபலமானவை. சைக்காலஜி டுடே  என்ற இதழில் தொடர்ந்து கட்டுரைகள் எழுதி வருகிறார்.  

## கல்வியும் கற்பித்தலும்

இசுடான்லி கோரேன் அமெரிக்காவில், பென்னிசில்வேனியா மாநிலத்தில், பிளாடல்பியாவில் பிறந்தார். பென்னிசில்வேனியா பல்கலைக்கழகத்தில் படித்துப் பின்னர் இசுடான்போர்டு பல்கலைக்கழகத்தில் முனைவர் பட்டம் பெற்றார்.  

நியூயார்க்கில் சமூக ஆய்வுப் பள்ளியில் ஆசிரியர் பணியில் சேர்ந்தார். பின்னர் 1973 இல் பிரிட்டிசு கொலம்பியா பல்கலைக்கழகத்தில் உளவியல் பேராசிரியராகவும் மனித நரம்பியல் மனவியல் ஆய்வுக் கூடத்தில் இயக்குநராகவும் இருந்தார். பெர்கின் பல்கலைக் கழகத்தில் நாய்கள் ஆய்வுத் துறையில் பேராசிரியராக உள்ளார்.  

## எழுதிய நூல்கள்

இடக்கைப் பழக்கம் இயற்கையாக ஏற்படுவது பற்றியும், அதன் காரணங்கள், விளைவுகள், இன்னல்கள் போன்றவற்றைப் பற்றி எழுதி முதல் நூலாக வெளியிட்டார். உறக்கம் பற்றிய ஒரு நூல் எழுதினார். உறக்கத்தின் தேவை, இன்றியமையாமை, உறக்கமின்மையால் ஏற்படும் பொல்லாங்குகள் ஆகியன பற்றி ஆய்வு செய்து ஒரு நூல் எழுதினார். நாய்களின் நுண்ணறிவு என்னும் தலைப்பில் நாய்கள் குறித்து ஒரு நூல் 1994 இல் இவரால் எழுதப் பெற்று பன்னாட்டு அளவில் பேர் பெற்றது. 16 பதிப்புகள் இந்தப் புத்தகம் கண்டது. 26 மொழிகளில் இந்த நூல் மொழிபெயர்க்கப் பட்டது. இன்னும் பல நூல்கள் நாய்களைப் பற்றி இசுடான்லி கோரேன் எழுதினார். இந்த நூல்களுக்குப் பல விருதுகள் கிடைத்தன.  

## இதழ்கள் வழி எழுத்துப் பணிகள்

மனித மன இயல்புகள், ஆற்றல்கள், மனித உறக்கம் பற்றிய நூல்களும், நாய்கள் பற்றிய நூல்களும் இவர் எழுதியவை 20 க்கும் மேல் இருக்கும். நூல்கள் மட்டும் அல்லாமல் மாடர்ன் டாக் மற்றும் அனிமல் சென்ஸ் போன்ற இதழ்களில் எழுதி வருகிறார். சைக்காலஜி டுடே என்ற இணையத் தளத்திலும் எழுதி வருவதால், அந்தப்  
பணி ஒரு சிறந்த கல்வி பரப்பல் என்று பாராட்டி விருது வழங்கப்பட்டது.  

## மேற்கோள்
# குண்டுச்சம்பா (நெல்)



**குண்டுச்சம்பா** (*Gundu Samba*) அல்லது, வட்டார வழமையில் **மிளகி** (*Milagi*) எனப்படும் இந்த நெல் வகை, தமிழகத்தின் ஒரு பாரம்பரிய நெல் வகையாகும்.  

## மருத்துவ குணம்
குண்டு சம்பாவின் அரிசி உணவு சாப்பிடுவதால், நாவறட்சியைப் போக்கும். ஆனாலும் இதன் கரப்பான் எனும் பிணியை உண்டாக்குவதோடு, பசியை மந்திக்கச் செய்வதாகவும் கூறப்படுகிறது.  

## அகத்தியர் குணபாடம்
குண்டுச்சம் பாவரிசி கொண்டுண்ணும் பேர்களுக்குப்</br>  
பண்டையில்லா மந்தநோய் பாரிக்கும் – அண்டுபடாத்</br>  
தாகமெல் லாமொழியும் தையலே ! வன்கரப்பான்</br>  
தேகமெல் லாம்பரவுஞ் செப்பு.</br>  

- **பொருள்**: மேற்கூறிய பாடலின் பொருளானது, இந்த குண்டுச்சம்பா அரிசியை உண்டவனுக்கு இதனால் பசித்தீ கெடும். கரப்பான் உண்டாகும். நீர்வேட்கை போகும். என கூறப்படுகிறது.

## தொன்மை குறிப்பு
குதிரைகட்டி ஐலேலப்படி சேர்க்குழச்சு  
:குண்டுச்சம்பா ஐலேலப்படி நாத்துநட்டு  
ஐலேலப்படி நாத்துநட்டோ ஆளுகளே  
:ஐலேலப்படி கூப்பிடுங்க பிரியமின்னா...  

- மேற்கூறிய இப்பாடல் அக்காலப் பெண்கள் நாற்று நடும் வேளையில், களைப்பாற பாடுவதை வழமையாகக் கொண்டிருந்தனர் என்பது மூலாதாரத்தில் உள்ளது.

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# 3- ஐதராக்சியசுபார்டிக் அமிலம்


**3-ஐதராக்சியசுபார்டிக் அமிலம்** *(3-Hydroxyaspartic acid)* என்பது C<sub>4</sub>H<sub>7</sub>NO<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பீட்டா- ஐதராக்சியசுபார்டிக் அமிலம் என்ற பெயராலும் அழைக்கப்படும் இச்சேர்மம் அசுபார்டிக் அமிலத்திலிருந்து தருவிக்கப்பட்ட ஒரு வழிப்பொருளாகும். இங்கு அசுபார்டிக் அமிலம் நிலை 3 – இல் ஐதராக்சிலேற்றம் செய்யப்படுகிறது. வலது பக்கத்திலுள்ள படம் எல்-திரியோ- ஐதராக்சியசுபார்டேட்டைக் காட்டுகிறது. 3- ஐதராக்சியசுபார்டிக் அமில அமினோ அமில எச்சத்தில், சில சமயம் புரோட்டின் சி உள்ளிட்ட வைட்டமின் கே சார்ந்த திரள் பிளாசுமா புரோட்டீன் போன்ற புறத்தோல் வளர்ச்சிக் காரணி பண்புரிமையை உட்கொண்டுள்ளது.
# ஜிம்மி ஏஞ்செல்

**ஜிம்மி ஏஞ்செல்** (*James Crawford "Jimmie" Angel*, 1899 ஆகத்து 1 - 1956 திசம்பர் 8) அமெரிக்க வானூர்தி வலவன் ஆவார். வெனிசுலாவில் உள்ள உலகிலேயே உயரமான அருவிக்கு இவர் பெயர் சூட்டப்பட்டு ஏஞ்சல் அருவி என அழைக்கிறார்கள். அமெரிக்காவில் மிசூரி மாநிலத்தில் உள்ள செடார்  
பள்ளத்தாக்கில் பிறந்தார். 1920 களில் இவரை ஜிம்மி என்று செல்லமாக அழைத்தனர்.  

வெனிசுலாவில் கிரான் சபானாவில் அவுயன்டிபு மலையின் உச்சியிலிருந்து விழும் அருவியை இவர் தாதுப் பொருள் இடத்தைத் தேடி வானூர்தியில் பறக்கும்போது 1933 நவம்பர் 18 இல் கண்டுபிடித்தார். வெளி உலகிற்கு இத்தகைய அருவி ஒன்று இருப்பது தெரியாமல் இருந்தது. ஜிம்மி ஏஞ்செல் இந்த அருவியைக் கண்டுபிடித்ததால் ஏஞ்சல் அருவி எனப் பெயர் ஏற்பட்டது.  

## இறப்பு

1956 ஏப்பிரல் 17 இல் பனாமாவில் வானூர்தியைத் தரையில் இறக்கும்போது, ஜிம்மி ஏஞ்சல் தலையில் அடிபட்டுக் காயமடைந்தார். அந்த நிகழ்வுக்குப் பின்னர் மாரடைப்பு நோயினாலும் நிமோனியாவினாலும் பாதிக்கப்பட்டு பனாமா நகரில் மருத்துவமனையில் காலமானார். இவருடைய இரண்டு மகன்கள் ஏஞ்சல் அருவிக்குச் சென்று ஜிம்மி ஏஞ்செல்லின் உடலின் சாம்பலை அவருடைய விருப்பத்தின் பேரில் அருவியில் தூவினார்கள்.  

## மேற்கோள்
# வினய் பிஹாரி

**வினய் பிகாரி** என்பவர் பிகாா் மாநில பாரதிய ஜனதா கட்சியை சாா்நத உறுப்பினா் ஆவார். இவர் பீஹார் சட்டமன்றத்திற்கு 2010 மற்றும்  2015  களில் நடந்த தேர்தல்களில் லெளாியா தொகுதியிலிருந்து வெற்றி பெற்றாா்.  

இவர் 44 கி.மீ. சாலையை தனது தொகுதிக்குள் அமைக்க வேண்டும் என்று அரசாங்கத்திற்கு எதிராக 1 மார்ச் 2017, பிகாரி முதல் போராடினாா்.
# தேவரய்யம்பேட்டை



**தேவரய்யம்பேட்டை** (Devaryampettai) இந்தியா, தமிழ்நாடு, தஞ்சாவூர் மாவட்டம்,பாபநாசம் வட்டத்தில் உள்ள கிராமமாகும்.  

## மக்கட் தொகை
தேவரய்யம்பேட்டையில் 2001 ஆம் ஆண்டு மக்கள் தொகை கணக்கெடுப்பின்படி, மொத்த மக்கள் தொகை - 851 பேர் உள்ளனர். இதில் ஆண்கள்- 440 மற்றும் பெண்கள்- 411. பாலின விகிதம் 934 ஆக உள்ளது. கல்வியறிவு விகிதம்  48.37 உள்ளது.
# விட்டலூர்



**விட்டலூர் (Vittalur)** இந்தியா, தமிழ்நாடு, தஞ்சாவூர் மாவட்டத்தில், கும்பகோணம் வட்டத்தில் உள்ள கிராமமாகும்.  

## மக்கட் தொகை
விட்டாலுரில் 2001-ல் மக்கள் தொகை கணக்கெடுப்பின்படி, மொத்த மக்கள் தொகை- 1688 ஆகும். இதில் ஆண்கள்- 853 மற்றும்  பெண்கள்-835 . பாலின விகிதம்  979 ஆக உள்ளது. கல்வியறிவு விகிதம் 69.75 உள்ளது. இக்கிராமத்தில் பாரதிய வித்தியாலம் தொடக்கப்பள்ளி உள்ளது.
# சியாம் பாபு பிரசாத் யாதவ்

**சியாம்பாபு பிரசாத் யாதவ் ** என்வா் பிகாா் மாநில பாரதீய ஜனதா கட்சி<nowiki/>யை சார்ந்த உறுப்பினா் ஆவா். இவர் பிஹாா் சட்டமன்றத்திற்கு 2015 இல் நடந்த தோ்தலில் பிப்ரா தொகுதியிலிருந்து தேர்ந்தெடுக்கப்பட்டார்.  

இவர்  2017 ஆம் ஆண்டு ஜனவரி 5 ஆம் தேதி, மாவோயிஸ்ட் குழுவான ஜார்கண்ட் நாவ்யுவக் அமைப்புக்கு எதிரான புகார் மனு கொடுத்தாா். இதனால்  கடாமா கிராமத்தில் ஜார்கண்ட் நாவ்யுவக் அமைப்பு யாதவ் வீடு மற்றும் பிற பி.ஜே.பி. தொழிலாளர்களின் சுவர்களில் சுவரேட்டிகளை ஒட்டினா். அதில் மாவோயிஸ்டுகள் அதிகளவில் இப்பகுதியில்ப வசிக்கின்றனா் என்றும், மோசமான விளைவுகளுக்கு பணம் செலுத்த வேண்டியதாயிருக்கும் என்றது.  

## பாா்வை
# பூங்கண் உத்திரையார்

**பூங்கண் உத்திரையார்** என்பவர் உத்திரையார் என்ற இயற்பெயருடைய இவர் சோழநாட்டிலுள்ள பூங்கண் என்ற ஊரைச் சார்ந்தவர். இவர் உத்திரத்தில் பிறந்ததால் உத்திரை என்று அழைக்கப்பட்டது. இவருடைய பாடல்கள் குறுந்தொகையில் இரண்டும், புறநானுாற்றில் ஒன்றுமாக உள்ளது. (1)  

'தாதின் செய்த தண்பனிப் பாவை  
காலை வருந்தும் கையாறு ஓம்பு' என  
ஓரை ஆயம் கூறக்கேட்டும்,  
இன்ன பண்பின் நீங்க, அன்ன..........  

குறுந்தொகை 48 : பாலை.  
பூக்களின் மகரந்தத்தால் செய்த விளையாட்டுப் பாவை, இரவு முழுக்கக் குளிர் பனியில் கிடந்து காலைப் பொழுதில் வருந்துவதால் பிறந்த செயலறுதலை ஒழிப்பாயாக என்று விளையாடிடும் மகளிர் கூட்டம் கூறியது. அதைக் கேட்டும் அளவற்ற துயரில் வருந்துகின்ற நலமான நெற்றியுடைய இவள் பசலை நீங்க, நமது விருப்பமாகிய 'வரைவேன்' எனும் ஒரு சொல்லைத் தலைவருக்குச் சொல்ல இயலாதோ?  

காண்இனி வாழி தோழி யாணர்க்  
கடும்புனல் அடைகரை நெடுங்கயத்து இட்ட  
மீன்வலை மாப்பட் டாஅங்கு,  
இது மற்றுஎவனோ, நொதுமலர் தலையே?  

குறுந்தொகை 171 : மருதம்.  
அன்புத் தோழியே! நீ வாழ்வாயாக! புது வருவாயாகிய பெரும் வெள்ளம் அடைந்த கரையை உடைய பெரிய குளத்தில் வீசி மீன்வலையில், விலங்கொன்று தானே அகப்பட்டதுபோல, வரைவுக்குரிய அயலவரின் முயற்சியானது என்ன பயனைத் தரவல்லது?  

மீன் உணவு கொக்கின் துவி அன்ன  
வால்நரைக் கூந்தல் முதியோள் சிறுவன்  
களிறு எறிந்து பட்டனன்' என்னும் உவகை  
ஈன்ற ஞான்றினும் பெரிதே: கண்ணீர்  

திணை - தும்பை: துறை - உவகைக் கலுழ்ச்சி.  

மீன் உண்ணும் கொக்கின் வெள்ளை இறகினைப் போல, நரைத்த கூந்தலை உடைய மூதாட்டியின் இளைய மகன் போர்க்களத்தில் ஆண் யானையைக் கொன்று வென்று தானும் இறந்தான். அதைக் கேட்டவள், அவனைப் பெற்றபோது அடைந்த மகிழ்ச்சியை விடப் பெரிதும் மகிழ்ந்தாள். அதனால் அவளுடைய கண்கள் சொறிந்த கண்ணீர்த் துளிகள், மூங்கிலில் மழை பெய்த போது தங்கித் துங்கித் தளிர்க்கும் நீர்த் துளியிலும் மிகுதியாகும்.  

புறநானுறு - 277.
# டேவிசின் நிலத்தோற்றத் தத்துவம்

**டேவிசின் நிலத்தோற்றக் கோட்பாடு** என்பது புவியில் ஓரிட நிலத்தின் புறவடிவம் அவ்விடத்தின் பாறை அமைப்பு, அரித்தல் செயல்முறை, வளர்ச்சி நிலை ஆகியவற்றின் கூட்டுநிகழ்வால் தோன்றுகிறது என்று அமெரிக்காவின் புவிப்புறவியல் அறிஞர் டேவிசு வெளியிட்ட நிலத்தோற்றம் பற்றிய கோட்பாடு ஆகும்.  

## பாறை அமைப்பும், நிலப்புற வடிவத் தோற்றமும்
பாறையின் இயல்புகள் அடிப்படைக் கட்டமைப்பு, கடினத்தன்மை, உறுதித் தன்மை, கரையும் தன்மை ஆகியவற்றைக் குறிக்கும். பாறைகள் கற்குழம்புப் பாறைகளாகவும், படிவடுக்குப் பாறைகளாகவும் அல்லது இரண்டுங் கலந்த பாறைகளாகவும் காணப்படுகின்றன. பாறைகளின் கடினத்தன்மை, உறுதித் தன்மை, நீர்புகுதல், கரைதல் போன்ற அனைத்துக் கூறுபாடுகளும் நிலப்புற வடிவத் தோற்றத்தைக் கட்டுபடுத்துகின்றன. உறுதியான பாறைகள் பழமையாக இருந்தால் எளிதில் அரிக்கப்படுகின்றன. புதிதாகத் தோன்றிய பாறைகளாலும் புவியக நிகழ்வால் மேலெழும்பும் பாறைகளாலும் கரடுமுரடான நிலப்புற வடிவத் தோற்றம் உண்டாகிறது. இதில் மென்பாறைகள் எளிதில் அழிகின்றன.  

## அரித்தல் செயல்முறை
அரித்தல் செயல்முறை என்பது புவியின் மேல் தளத்தை அரித்து நிலப் புர வடிவத் தோற்றங்களை உருவாக்குகிற வானிலைச் சிதைவு, ஓடும் நீர், காற்று, பனிக்கட்டி, புவியீர்ப்புவிசை போன்ற புறச்செயல்முறைகளைக் குறிக்கும். அரித்தலின் செயற்கூறுகளான வானிலைச் சிதைவும் ஓடும் நீரின் அரிப்பும் இயல்பான செயல்முறைகள் எனப்படும். மித வெப்ப மண்டலத்திலும், மழைநிலப் பகுதிகளிலும் இவ்விரண்டு செயல்முறைகளும் மிக முதன்மையானவையாகும்.  

## வளர்ச்சி நிலை
கடலுக்குள்லிருந்து புதியதாக ஒரு நிலம் மேலெழுந்தவுடன் அது வானிலைச் சிதைவுக்கு இலக்காகிறது. இதன் பிறகு இதில் ஆறுகள் தோன்றுவதால் நிலம் அரிக்கப்பட்டு தாழ்கிறது.  

## சில நிலப் புற வடிவத் தோற்றங்கள்
- வெப்பமும், ஈரமும் அதிகமுள்ள பகுதிகளில் கடினத் தீப்பாறைகள் இருந்தால் அவை அரிக்கப்பட்டு உயர்ந்த குன்றுகளும் எரிமலை குமிழ்வாய்களும் தோன்றுகின்றன.
- திண்குறுணைப் (கருங்கற்) பாறைகள் வானிலைச் சிதைவடையும் போது பருஞ் செவ்வக வடிவப் பாறைகள் ஏற்படுகின்றன.
- பெருந்துகள்கள் கொண்ட மில்ஸ்டோன்கிரிட் அரிக்கப்படும் பொழுது மேசை நிலம், படிவரிசை நில வடிவம் ஆகியன தோன்றுகின்றன.
- வலிமைமிக்க கடல் அலைகளால் கடினத் தன்மை கொண்ட பாறைகள் அரிக்கப்பட்டு சமநிலமாக மாறுகின்றன.
- நீர்புகும் விரிசல்கள் கொண்ட சுண்ணாம்புப் பாறை அரிக்கப்பட்டு சரிவு மிகுந்த மலையிடுக்குகள் தோன்றுகின்றன.
- மென்மையானதும், புரைத்தன்மை அதிகம் உள்ளதுமான பாறை அரிக்கப்படும் போது மேடுபள்ளமான நிலப்புற வடிவம் தோன்றுகிறது.
- கடினத்தன்மையும், மென்பாறையும் மாறி மாறி அமைந்த படிவுப்பாறைகளில் குத்துச் சரிவு உடைய நிலப்புற வடிவம் உண்டாகின்றது.
- புவியில் கண்டறியப்படும் பல்வேறு வடிகால் அமைப்புகள் கும்மட்டம், பிளவு, மடிப்பு ஆகிய அமைப்புகள் கொண்ட பாறைகளில் வெவ்வேறு நிலத் தோற்றங்கள் ஏற்படுகின்றன.
- அரித்தல் செயல்முறையினாலும் நிலப்புற வடிவங்கள் புதியதாக உண்டாகின்றன. ஓடும் நீரில் அரிப்பினால் V வடிவ பள்ளத்தாக்குகளும் பனியாற்றின் அரிப்பினால் U வடிவ பள்ளத்தாக்குகளும் ஏற்படுகின்றன.
# நோவா கொள்கை விளக்கம்



நோவா கொள்கை விளக்கம்:  
இரட்டை நட்சத்திரக் கொள்கையை அடிப்படையாகக் கொண்ட ஹாய்ல் என்பவர் 1946 ஆம் ஆண்டு வெளியிட்ட நட்சத்திரக் கொள்கை நோவா கொள்கை ஆகும்.  
சூரிய மண்டலத்தின் கன பரிமாணத்தை விட கோள்களின் கன பரிமாணம் மிகச்சிறியவை. மேலும் சூரியனுக்கும் கோள்களுக்கும் இடையே உள்ள தூரத்தை ஆய்வு செய்யும் போது தூரம் அதிகமாக இருப்பினும் அவற்றின் கோணத்திணிவு வேகம் அதிகமாக உள்ளது. சூரியனில் ஹைட்ரஜன், ஹீலியம் போன்ற தனிமங்கள் காணப்படுகின்றன. ஆனால் கோள்களில் எடை அதிகம் கொண்ட அணுக்கள் நிரம்பிய இரும்பு, சிலிகா, அலுமினியம் போன்ற தனிமங்கள் காணப்படுக்கின்றது. எனவே கோள்கள் சூரியனிடமிருந்து தோன்றியவை என்பதில் சந்தோகம் எழுந்து வேறு பொருட்களிலிருந்து தோன்றியிருக்க வேண்டும் என்ற அடிப்படையில் லைட்டில்டன் என்பவர் இரட்டை நட்சத்திரக் கொள்கையை வெளியிட்டார்.  
லைட்டில்டன் கொள்கையின் படி சூரியனும் அதன் ஜோடி நட்சத்திரமும் அருகருகே இருக்கும் போது புதிய நட்சத்திரம் அவற்றைக் கடந்து சென்றதால் ஜோடி நட்சத்திரத்திலிருந்து கோள்கள் தோன்றின என்று விளக்கப்படுகிறது. ஆயினும் புதிய நட்சத்திரம் வராமலே ஜோடி நட்சத்திரத்திலிருந்து கோள்கள் தோன்றின என்பது ஹாய்லின் நோவா கொள்கை ஆகும்.  
கொள்கைகளின் அடிப்படைத் தத்துவம்:  
சூரியனும் மற்றொரு நட்சத்திரமும் இரட்டை நட்சத்திரங்களாகும்.  
மேற்கண்ட இரண்டும் வெவ்வேறு கனபரிமாணமும், வெப்பமும் கொண்டிருந்தன.  
புதிய நட்சத்திரம் அதிகம் வெப்பம் மிகுந்தது. அணுக்கள் பெரியதாகவும், எடை அதிகமானதாகவும் இருந்தன.  
மேற்கண்ட புதிய நட்சத்திரத்திலிருந்து வெளிப்பட்ட வெப்பக் கதிர் வீச்சு அதிகமாக இருந்ததால் ஹைட்ரஜன் முழுவதுமாகத் தீர்ந்து பயங்கரமாக வெடித்ததால் சூப்பர் நோவா உண்டானது.  
சூப்பர் நோவா வெடிப்பில் புதிய நட்சத்திரத்தின் பெரும்பலான பகுதியானது சூரியனின் ஈர்ப்பு விசைக்கு அப்பால் தூக்கி வீசப்பட்டது.  
சூப்பர் நோவா வெடிப்பிலிருந்து வெளியிட்ட வாயு வேகம் மட்டும் சூரியனால் உள்ளிழுக்கப்பட்டு சூரியனைச் சுற்றி சுழன்று வட்டமாக அமைந்தது. இதிலிருந்து கோள்கள் தோன்றின.  
மேற்கண்ட அடிப்படைத் தத்துவங்களைக் கொண்டு நோவா கொள்கை அமைந்தது.  

மேற்பார்வை நூல்:  
புவிப்புறவியல் - அனந்த பத்மநாபன்.என்
# பூதப்பாண்டியன் தேவியார்



## பூதப்பாண்டியன்தேவியார் - பெருங்கோப்பெண்டு

புதுக்கோட்டை மாவட்டத்தில் தற்பொழுது ஒலியமங்கலம் என்று வழங்கப்படும் ஊரானது, பண்டை நாளில் ஒல்லையூர் நாடாக விளங்கியது. அந்நாட்டை ஆண்ட மன்னனான பூதப்பாண்டியன் இற்நதபோது, மிகவும் வருந்திய அவனுடைய மனைவி பாடிய பாடலொன்று புறநானுற்றில் இடம் பெற்றுள்ளது. இவருடைய இயற்பெயரினை அறிய இயலவில்லை. கணவன் இறந்ததும், சமூக ரீதியில் பெண் அடையும் துயரங்களைவிடத் தீக்குளிப்பது மேலானது என்ற கருத்தமைந்த பாடலைப் பாடியுள்ளார். இப்பாடல் பன்முக வாசிப்பினுக்கு இடம் தரக்கூடியது.  
<poem>  
பல்சான் றீரே! பல்சான் றீரே!  
'செல்க' எனச் சொல்லாது, ஒழிக' என விலக்கும்,  
பொல்லாச் சூழ்ச்சிப் பல்சான் றீரே!  
அணில்வரிக் கொடுங்காய் வாள்போழ்ந் திட்ட ..........  

திணை - பொதுவியல்: துறை - ஆனந்தப்பையுள்.  
</poem>  

'கணவனுடன் செல்க' எனச் சொல்லாமல் தடுக்கும் பொல்லாது சூழ்ச்சி செய்யும் சான்றோர் பலரே! அணிலுடைய வரி போன்ற வரிகளை உடைய வளைந்த வெள்ளரிப் பழத்தின் விதை போன்ற நல்ல மணமான நெய் கலவாத நீர்ச்சோறு, எள் துவையல், புளிசேர்த்த வேளைக்கீரை ஆகியவற்றை உண்டும், பாய் இல்லாமல் பருக்கைக் கல் மேல்படுத்தும், கைம்மை நோய்பியற்றும் பெண்டிர் அல்லேன் நான். புறங்காட்டில் உருவாக்கப்பட்ட கரிய முருட்டால் அடுக்கப்பட்ட ஈமப்படுக்கை உமக்கு அரிதாக விளங்கலாம். பெரிய தோளுயுடைய என் கணவன் மாய்ந்தமையால், அந்த ஈமத்தீயே எமக்கு இதழ் மலர்ந்த தாமரையின் தண்ணீர் பொய்கை நீர் போல் இன்பம் அளிப்பதாகும்.
# விக்கிப்பீடியா:விக்கித்திட்டம் நெற்களஞ்சியம்

<div id="head">}</div>  

</div>  

__NOTOC__  

| **திட்ட உறுப்பினர்கள்** | **உடன் பணிகள்** | **நோக்கம்** | **பங்குபற்றும் வழிகள்** | **சமீப கட்டுரைகள்** | **வார்ப்புருக்கள்** | **துணைத் துறைகள்** |
| --- | --- | --- | --- | --- | --- | --- |

__NOTOC__
# சாகோ மரத் தவளை


**சாககோ மரத் தவளை** (*Chaco tree frog*)(*போனா ரானிசெப்சு*) என்பது அர்கெந்தீனா, பொலிவியா, பிரேசில், கொலம்பியா, பிரெஞ்சு கயானா, பராகுவே மற்றும் வெனிசுலாவில் காணப்படும் *ஹைலிடே* குடும்பத்தில் உள்ள ஒரு தவளை சிற்றினமாகும்.  

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல ஈரமான தாழ் நில காடுகள், மிதவெப்பமண்டல அல்லது வெப்பமண்டல உலர் தாழ்நில புல்வெளி, ஆறுகள், சதுப்புநிலங்கள், நன்னீர் ஏரிகள், இடைப்பட்ட நன்னீர் ஏரிகள், நன்னீர் சதுப்பு நிலங்கள், நகர்ப்புற பகுதிகள் மற்றும் கடுமையாக பாதிக்கப்பட்ட காடுகள் ஆகும்.
# தாராசந்த் கேடா



**தாராசந்த் கேடா**(பிறப்பு 14 ஜூலை 1951), பாரதிய ஜனதா கட்சியைச் சார்ந்த இந்திய அரசியல்வாதி ஆவார். இவர் டிசம்பர் 2012 இல் மாண்ட்வி தொகுதியிலிருந்து குஜராத் சட்டமன்றத்திற்கு தேர்ந்தெடுக்கப்பட்டார். இவர் 22 மே 2014 இல் நெசவுத் தொழில்கள், உப்புத் தொழில்கள் மற்றும் பசு பாதுகாப்புத்துறை அமைச்சராக இருந்தார்.
# கோவிந் பட்டேல்

**கோவிந் பட்டேல்** என்பவர் பாரதீய ஜனதா கட்சி<nowiki/>யை சார்ந்த இந்திய அரசியல்வாதி ஆவார். இவர் குஜ்ராத் மாநில ராஜ்கட் தொகுதியிலிருந்து 13 வது சட்டசபைக்கு தேர்ந்தெடுக்கப்பட்டார். இவர் மாநில எாிசக்தி பெட்ரோலிய பொருட்கள் மற்றும் அறிவியல் தாெழில்நுட்ப துறை அமைச்சராக இருந்தார்.
# கந்தால் ஜடேஜா

**கந்தால் ஜடேஜா**  என்பவர் தேசியவாத காங்கிரசு கட்சி காங்கிரஸ் கட்சியை சார்ந்த இந்திய அரசியல்வாதி ஆவார். இவர் குஜ்ராத் சட்டசபைக்கு போா்பந்தா் மாவட்டத்திலிருந்து தேர்ந்தெடுக்கப்பட்டார். இவர் மாா்ச் 2015 இல் கலவரம் செய்தல், தாக்குதல் போன்ற காரணங்களால் காவல்துறையினால் கைது செய்யப்பட்டாா்.  இவருடைய மகன் சான்டேக்பின் ஜடேஜா ஆவார்.
# கொள்ளுக்காடு



**கொள்ளுக்காடு** (Kollukkadu) இந்தியா, தமிழ்நாடு, தஞ்சாவூர் மாவட்டத்தில், பட்டுக்கோட்டை வட்டத்தில் உள்ள கிராமமாகும்.  

## மக்கட் தொகை
2001 ஆம் ஆண்டு மக்கள் தொகை கணக்கெடுப்பின்படி, மொத்த மக்கள் தொகை- 1804 பேர் உள்ளனர். இதில் ஆண்கள்- 920 மற்றும் பெண்கள்- 884. பாலின விகிதம்  961 ஆக உள்ளது. கல்வியறிவு விகிதம் 72.88 உள்ளது.
# புளியந்தோப்பு


**புளியந்தோப்பு** (Puliyanthoppu) இந்தியாவின் தமிழ்நாடு மாநிலம் தஞ்சாவூர் மாவட்டத்தில், தஞ்சாவூர் தாலுக்காவில் இருக்கும் ஒரு கிராமமாகும்.  

## விளக்கப்படங்கள்
புளியந்தோப்பில் 2001-ல் மக்கள் தொகை கணக்கெடுப்பின்படி,   மொத்த மக்கள் தொகை- 2696  ஆண்கள்- 1373  பெண்கள்- மற்றும் 1323 பெண்களிடம். பாலின விகிதம் 964 ஆக இருந்தது.. கல்வியறிவு விகிதம்  86.43 உள்ளது.
# குஜராத் சட்டமன்றத் தேர்தல், 2017


குஜராத் சட்டமன்றத்திற்கு, 14 ஆவது சட்டமன்றத் தோ்தல் டிசம்பர், 2017 இல் நடந்தது. இத்தேர்தலில் 182 போ் சட்டமன்ற உறுப்பினர்களை குஜராத் வாக்காளர்கள் தோ்ந்தெடுத்தனா்.இத்தேர்தலில் பாரதிய ஜனதா கட்சி மற்றும் இந்திய தேசிய காங்கிரசு கட்சிகளுக்கு இடையே கடுமையான போட்டி நிலவியது.  

## தேர்தல் அட்டவணை
இரண்டு கட்டங்களாக  நடத்தப்பட திட்டமிடப்பட்டது. முதல் கட்டத் தேர்தல் 9, டிசம்பரிலும், இரண்டாவது கட்டம் 14 டிசம்பரிலும் நடைபெற்றது.  

### வாக்காளர்கள்
25 செப்டம்பர் 2017 அன்று 43.3 மில்லியன் வாக்காளர்கள் வாக்காளர் பட்டியலில் பதிவு செய்யப்பட்டிருந்தனர்.  
**வாக்காளர்கள், குஜராத் சட்டமன்றத் தேர்தல், 2017**

| வ. எண் | பாலினம் | வாக்காளர்கள் |  |
| --- | --- | --- | --- |
| 1 | ஆண் | 2,25,57,032 |  |
| 2 | பெண் | 2,07,57,032 |  |
| 3 | திருநங்கைகள் | 169 |  |
| – | மொத்த வாக்காளர்கள் | 4,33,11,321 | } |

## தேர்தல் முடிவுகள்
| கட்சிகள் மற்றும் கூட்டணிகள் | பெற்ற வாக்குகள் | இடங்கள் |  |  |  |
| --- | --- | --- | --- | --- | --- |
| பாரதிய ஜனதா கட்சி | 1,47,24,427 | 49.1 | 1.2 | 99 | 16 |
| இந்திய தேசிய காங்கிரசு | 1,24,38,937 | 41.4 | 2.5 | 77 | 16 |
| சுயேட்சைகள் | 12,90,278 | 4.3 | 1.5 | 3 | 2 |
| பாரதிய பழங்குடிகள் கட்சி | 2,22,694 | 0.7 | 0.7 | 2 | 2 |
| பகுஜன் சமாஜ் கட்சி | 2,07,007 | 0.7 | 0.6 | 0 |  |
| தேசியவாத காங்கிரசு | 1,84,815 | 0.6 | 0.4 | 1 | 1 |
| அகில இந்திய இந்துஸ்தான் கட்சி | 83,922 | 0.3 | 0.3 | 0 |  |
| மதசார்பற்ற இராஷ்டிரிய சமாஜ்வாதி கட்சி | 45,833 | 0.2 | 0.2 | 0 |  |
| ஆம் ஆத்மி கட்சி | 24,918 | 0.1 | 0.1 | 0 |  |
| ஐக்கிய ஜனதா தளம் | 0 | 1 |  |  |  |
| நோட்டா | 5,51,615 | 1.8 | 1.8 |  |  |
| மொத்தம் | 3,00,15,920 | 100.00 | 182 | ±0 |  |
| செல்லுபடியான வாக்குகள் | 3,00,15,920 | 99.87 |  |  |  |
| செல்லாத வாக்குகள் | 37,706 | 0.13 |  |  |  |
| பதிவான வாக்குகள் | **3,00,53,626** | **69.01** |  |  |  |
| வாக்களிக்காதவர்கள் | 1,34,93,330 | 30.99 |  |  |  |
| **மொத்த வாக்காளர்கள்** | **4,35,46,956** |  |  |  |  |

## மேலும் காண்க
- குசராத்து சட்டமன்றத் தேர்தல், 2022
- இந்தியத் தேர்தல்கள்
# வையச்சேரி

*இந்தியா, தமிழ்நாடு, தஞ்சாவூர் மாவட்டம், பாபநாசம் தாலுகாவில் வையச்சேரி என்ற கிராமம் உள்ளது.*  

## விளக்கப்படங்கள்
வையச்சேரி  2006- ஆம் ஆண்டு மக்கள் தொகை கணக்கெடுப்பின்படி,  மொத்த மக்கள் தொகை- 890 ஆண்கள்- 431  மற்றும் பெண்கள்-459 . பாலின விகிதம் 1065 ஆக உள்ளது. கல்வியறிவு விகிதம்  77.16 உள்ளது.  

இங்குள்ள மக்களின் முக்கிய தொழிலாக விவாசயம் உள்ளது.
# இரண்டான்கட்டளை


**இந்தியா,தமிழ்நாடு,தஞ்சாவூர் மாவட்டம் ,கும்பகோணம் தாலுக்காவில் இரண்டான்கட்டளை என்ற கிராமம் உள்ளது.**  

## விளக்கப்படங்கள்
இரண்டான்கட்டளையில்  2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 874 ஆண்கள்- 413  மற்றும் பெண்கள்- 461 . பாலின விகிதம் 1113 ஆக இருந்தது. கல்வியறிவு விகிதம்  76.37 ஆக உள்ளது..
# வெள்ளிவயல்

**இந்தியா,தமிழ்நாடு,தஞ்சாவூர் மாவட்டத்தில்  பட்டுக்கோட்டை தாலுக்காவில் வெள்ளிவயல் என்ற கிராமம் உள்ளது. **  

## விளக்கப்படங்கள்
வெள்ளிவயல் 2001-ல் மக்கள் தொகை கணக்கெடுப்பின்படி,  மொத்த மக்கள் தொகை- 612 ஆண்கள்- 304 மற்றும்  பெண்கள்-308 . பாலின விகிதம்  1013 ஆக உள்ளது.. கல்வியறிவு விகிதம் 72.9 உள்ளது.
# ஆலாசனம்


**ஆலாசனம்** (*Halasana*) என்னும் சொல் சமசுகிருத மொழியில் இருந்து வந்ததாகும். "ஆலா என்றால் "கலப்பை" எனவும் ஆசனம் என்றால் நிலை என்றும் பொருளாகும்.  

### விளக்கம்

ஆலாசன் செய்வதற்கு முதலில் மல்லாந்து படுத்துக் கொள்ள வேண்டும். மூச்சை இழுத்தபடி இரண்டு கால்களையும் ஒன்று சேர்த்து 90 டிகிாி மேலே உயர்த்தவும். இரண்டு உள்ளங் கைகளும் விாிப்பில் அழுத்தி வைக்க வேண்டும். தலைக்கு மேல் கால்களைக் கொண்டு சென்று, முதுகை வளைத்து பாதங்களைத் தலைக்குப் பின்புறம் தரையில் வைக்க முயற்சி செய்யவும்.  
ஐந்து இயல்பான மூச்சு விடும் நேரம் இருந்து பின்பு ஆரம்ப நிலைக்கு வலவும்.  

## பயன்கள்

வயிற்றுப் பகுதிகள், தோள்பட்டை, முதுகு பகுதிகள் அழுத்தப்படுவதால் அனைத்தும் ஊக்கப் பெறுகின்றன.  

- நல்ல சீரன சக்தியை தருகின்றது.
- உடல் சோர்வு, மன சோர்வு நீக்குகிறது.

## எச்சாிக்கைகள்:

- சாியாக செய்யாவிடில் முதுகுப் பகுதியில் அழுத்தம் ஏற்படும்.

- இதயநோய், இரத்தக் கொதி்ப்பு, குடலிறக்ககம் உள்ளவர்கள் செய்யக் கூடாது.
# தீலிப்பாய் சங்ஹனி

**தீலிப்பாய் சங்ஹனி** (பிறப்பு12 மே 1954) ஒரு இந்திய அரசியல்வாதி ஆவார். இந்தியாவின் குஜராத் மாநில பாஜக அமைச்சகத்தின் தற்போதைய அமைச்சரவை அமைச்சர் ஆவார். .  

இவர் விவசாயம், கால்நடை பராமரிப்பு, மீன்வளம், மாட்டு இனப்பெருக்கம், சிறைச்சாலைகள், கலால் சட்டம் மற்றும் நீதி, சட்ட மற்றும் நாடாளுமன்ற விவகாரம் போன்றவற்றின் அமைச்சராக இருந்தார். இவர் தற்போது குஜ்ராத் சட்ட பேரவையின்  உறுப்பினராக  உள்ளார். இதற்கு முன்னா் அம்ாிலி தொகுதியிலிருந்து மக்களவை உறுப்பினராக நான்கு முறை தேர்ந்தெடுக்கப்பட்டார்.
# ஜெயந்திலால் பானுசாலி


**ஜெயந்திலால் பார்சோத்தம் பானுசாலி** (*Jayantilal Parshottam Bhanusali*, 1 சூன் 1964 – 8 சனவரி 2019), குசராத்து மாநில அரசியல்வாதி ஆவார். இவர் அப்தாசா தொகுதி சட்டமன்ற உறுப்பினராக 2007 திசம்பர் முதல் 2012 திசம்பர் வரை பதவியில் இருந்தார்.
# நங்கூரம் தடகள ஓட்டக்காரர்

**நங்கூர தடகள ஓட்டக்காரர்** (ANCHOR LEG) என்பவர் தொடர் ஓட்டத்தில் நான்காவது இடத்தில் ஓடுபவர். நங்கூர ஓட்டக்காரர் அந்த அணியின் விரைவாக ஓடுபவராகவும் மிகவும் அனுபவம் வாய்ந்த ஓட்டக்காரராகவும் இருப்பார். மேலும், அந்த அணியைத் தலைமையேற்று வழிநடத்திச் செல்வார்.  

## நங்கூர தடகள ஓட்டக்காரர்கள் பெற்றுக் கொடுத்த வெற்றிகள்

- ***பாப் ஹெய்ன்ஸ் அமொிக்கா*** 1964 டோக்கியோ ஒலிம்பிக் வெற்றியாளர் 14 x 100 மீ தொடரோட்டம்

- ***கார்ல் லீவிஸ் (அமொிக்கா*)** 4 x 100 மீ தொடரோட்டத்தில் உலக சாதனை

- ***ஈவ்ரின் ஆசுபோர்டு(அமொிக்கா**)* 1984 கோடை ஒலிம்பிக் வெற்றி

- ***பில் பிரவுன் (இங்கிலாந்து)*** 4 x 100 மீ தொடரோட்டத்தில் சாதனை

- ****'உசேன் போல்ட் (ஜமைக்கா**)**' 4 x 100 மீ தொடரோட்டத்தில் சாதனை

## நங்கூர நீச்சல் வீரர்கள்
- ***ஜேசன் லெசக்(அமொிக்கா)*** பீஜிங் 2008 கோடைக்கால ஒலிம்பிக் போட்டியில் 4 x 100 மீ நீச்சல் தொடரோட்டத்தில் தங்கப் பதக்கம் பெற்றார்.
- ***மைக்கேல் பெல்ப்ஸ் (லண்டன்)*** 2012, கோடைக்கால ஒலிம்பிக் போட்டியில் 4 x 200 மீ நீச்சல் தொடரோட்டத்தில் பதக்கம் பெற்றுத் தந்தார்.
# முழுப்பேச்சின்மை



பெருமூளை அரைக் கோளத்தில் நைவுகளால் பேச்சுமையம் பாதிக்கப்பட்டு முழுப்பேச்சின்மை உண்டாகிறது. இட உட்புறக் கழுத்துத் தமனி அல்லது மையப் பெருமூளைத்தமனியின் அடைப்பால் **முழுப்பேச்சின்மை** உண்டாகிறது. புற்றுநோய்க் கட்டிகளும் இந்நோய் நிலையை உண்டாக்கலாம். மையப் பெருமூளைத்தமனி இந்தப் பகுதிகளுக்கும் குருதிப் பரிமாற்றம் செய்வதால் அந்த தமனியோ பேச்சின்மை உண்டாகிறது. இந்நிலையின்போது ஒருசில சொற்களே பேச முடியும். படிக்கவோ எழுதவோ இயலாது. மற்றவர்கள் பேசும் ஒரு சில எளிய சொற்களைப் புரிந்து கொள்ள முடியும். பொதுவாக இந்நிலையில் உள்ளவர்கள் சீரடையவே முடியாது. மூளையின் ஓர் அரைக்கோளம் பாதிக்கப்பட்டால், மற்ற அரைக்கோளம் பாதிக்கப்பட்ட பணியைச் சரிசெய்ய முடியும் என்பது தவறான கருத்தாகும்.
# குறுக்குப் பயிற்சி

**குறுக்குப் பயிற்சி**, தடகள விளையாட்டுகளில் அளிக்கப்படுகிறது. குறுக்குப் பயிற்சியின் முதன்மையான நோக்கம் குறிப்பிட்ட விளையாட்டில் அதிகளவு திறனை வெளிப்படுத்துவதாகும். எடுத்துக்காட்டாக கையுந்து பந்து மேல்கை பந்தை அனுப்பும் திறனை உட்கார்ந்து கொண்டு பயிற்சி செய்வது குறுக்குப் பயிற்சியாகும்.  

## பொதுவான விளையாட்டுகள்
குறுக்குப் பயிற்சியானது ஒரு குறிப்பிட்ட உடற் பகுதிகளுக்கு மட்டும் வலுவூட்டாமல், உடலின் அனைத்துப் பகுதிக்கும் உடற்தகுதியை அதிகப்படுத்துகிறது.  

## தண்ணீர் விளையாட்டுகள்

தண்ணீர் விளையாட்டுகளுக்கான குறுக்குப் பயிற்சிகள் தரையில் வழங்கப்படுகிறது. இது வறண்ட நிலப் பயிற்சியாகும். நீச்சல் போட்டிக்கான குறுக்குப் பயிற்சி என்பது ஓடுதல், தடைகளை தாண்டும் பயிற்சிகள் வளைந்து நெளிந்து ஓடும் பயிற்சிகளாகும். வறண்டநிலத்தில் குப்புற வித்தை அடித்தல் என்பது உயிர்விசையியல் பயிற்சிகள் மூலம் வழங்கப்படுகிறது.
# அரவத்தூர்

இந்தியா-தமிழ்நாடு மாநிலம், திருவாருர் மாவட்டம், மன்னார்குடி வட்டத்தில் அரவத்தூர் என்ற சிறிய கிராமம் அமைந்துள்ளது. அரவம்  என்றால் பாம்பு என்று பொருள் ஆகும்.  இக்கிராமத்தின்  
முக்கிய  தொழில்  விவசாயம் ஆகும். இங்கு  
மாரியம்மன் கோயில் அமைந்துள்ளது.  

## பிற இணைப்புகள்
- Google Maps
# மேற்பொருந்துகைத் தேற்றம்

இரு பக்கவாட்டு நேரியல் மின்மறிப்புகளையும் (bilateral linear impedances) ஆற்றல் மூலங்களையும் கொண்ட ஒரு நேரியல் மின்சுற்றுவலையில், ஏதேனும் ஒரு மின் கருவியில் பாயும் மின்னோட்டம் அதே மின் கருவியில் ஒவ்வோர் ஆற்றல் மூலமும் தனித்தனியே உண்டாக்கும் மின்னோட்டங்களின் திசையின் கூடுதலுக்குச் (vector Sum) சமமாகும் என்பது மேற்பொருந்துகைத் தேற்றம் (superposition theorem)ஆகும்.  

- Electronic Devices and Circuit Theory (9th ed.) by Boylestad and Nashelsky
- Basic Circuit Theory by C. A. Desoer and E. H. Kuh
# எடப்பாலம்


**எடப்பாலம்** (*Edappalam*) என்பது இந்தியாவில் கேரள மாநிலத்தில் பாலக்காடு மாவட்டத்தின் மேற்கு பகுதியில் அமைந்துள்ள ஒரு சிறிய கிராமம் ஆகும். இக்கிராமம் பாலக்காடு - மலப்புறம் எல்லையில் புகழ் பெற்ற குந்திப்புழா ஆற்றின் கரையோரம் அமைந்துள்ளது. எடப்பாலத்தின் சிறப்பு, நீண்ட வரலாற்று நம்பிக்கைகளைக் கொண்ட 'கலரிக்கல் ஆறட்டு' மற்றும் 'இரயிரநல்லூர் மல்லிகையாட்டம்' போன்ற பாரம்பரிய திருவிழாக்களுக்கு புகழ்பெற்றது. இக்கிராமத்தில் பல பழங்கால வரலாற்று கோயில்கள் மற்றும் பள்ளிவாசல்கள் அமைந்துள்ளன.
# திருநல்லூர், புதுக்கோட்டை



இந்தியா-தமிழ்நாடு  மாநிலத்தில் புதுக்கோட்டை மாவட்டத்தில் அன்னவாசல் வருவாய் ஒன்றியத்தில் திருநல்லூர் கிராமம் உள்ளது.  

## மக்கள் தொகை
மக்கள் தொகை கணக்கெடுப்பின்படி,  இக்கிராமத்தின்  
மொத்த  மக்கள்  தொகை 1969 ஆகும்.  இதில் ஆண்கள் 972 பேரும், பெண்கள் 997 பேரும் அடங்குவர்.  
மொத்த  மக்கள்  தொகையில்  1123 பேர் கல்வி அறிவு பெற்றவர்கள் ஆவர்.  

## மேற்பார்வை
# தாழனூர்



**தாழனூர்** (*Thalanur*) என்பது இந்தியாவின் தமிழ்நாடு மாநிலத்தின், புதுக்கோட்டை மாவட்டம், ஆவுடையார்கோயில் வருவாய் ஒன்றியத்தில் உள்ள கிராமம் ஆகும்.  

## மக்கள் தொகை
2011 மக்கள் தொகை கணக்கெடுப்பின்படி இக்கிராமத்தின் மொத்த மக்கள் தொகை 1476 ஆகும். இதில் ஆண்கள் 727 பேரும், பெண்கள் 749 பேரும் உள்ளனர். மொத்த மக்கள் தொகையில் 65.72% சதவிகித்தினர் கல்வி அறிவு பெற்றவர்கள் ஆவர்.
# நற்பவளக்குடி



**நற்பவளக்குடி **(*Narpavalakudi*) என்பது இந்தியாவின் தமிழ்நாடு மாநிலத்தில், புதுக்கோட்டை மாவட்டத்தில் அறந்தாங்கி வருவாய் ஒன்றியத்தில் அமைந்துள்ளது.  

## மக்கள்தொகை
2011 மக்கள்தொகை கணக்கெடுப்பின்படி கிராமத்தின் மொத்த மக்கள்தொகை 318 ஆகும். இதில் ஆண்கள் 152 பேரும், பெண்கள் 166 பேரும் அடங்குவர்.  

## மேற்பார்வை
# ஒக்கூர், புதுக்கோட்டை



**ஒக்கூர்** (*Okkur*) என்பது இந்தியாவின், தமிழ்நாட்டின் புதுக்கோட்டை மாவட்டம் ஆவுடையார்கோயில் வட்டத்தில் அமைந்துள்ள ஒரு கிராமம் ஆகும்.  

## மக்கள் தொகை
2011 மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை1246 ஆகும்.  இதில் ஆண்கள் 600 பேரும், பெண்கள் 646 பேரும் உள்ளனர். மொத்த மக்கள் தொகையில் 78.82 சதவிகித்தினர் கல்வி அறிவு பெற்றுள்ளனர்.  

## மேற்பார்வை
# ஏகனிவயல்

இந்தியா-தமிழ்நாடு மாநிலம்,  புதுக்கோட்டை மாவட்டம், அறந்தாங்கி  வருவாய் ஒன்றியத்தில்  ஏகனிவயல்  கிராமம் உள்ளது.  

## மக்கள் தொகை
2001 மக்கள் தொகை கணக்கெடுப்பின்படி,  
கிராமத்தின் மொத்த மக்கள் தொகை  
1752 ஆகும். இதில் ஆண்கள் 879 பேரும்,  பெண்கள் 873 பேரும் அடங்குவர்.  
மொத்த மக்கள் தொகையில் 1184 பேர் கல்வி அறிவு பெற்றவர்கள் ஆவர்.
# இருந்திரப்பட்டி



**இருந்திராபட்டி** (*Erundirapatti*) இந்தியாவில் தமிழ்நாடு மாநிலத்தில் புதுக்கோட்டை மாவட்டம், அன்னவாசல் வருவாய் ஒன்றியத்தில் அமைந்துள்ள ஒரு கிராமம் ஆகும்.  

## மக்கள் தொகை
2001 மக்கள் தொகை கணக்கெடுப்பின்படி, இக்கிராமத்தின் மொத்த மக்கள்தொகை 2,856 ஆகும். இதில் ஆண்கள் 1,404 பேர், பெண்கள் 1,452 பேர் என இருந்தனர். பாலின விகிதம் 1.034 ஆகும். கல்வியறிவு விகிதம் 48.88% ஆகும்.
# சுப்ரமணியபுரம், புதுக்கோட்டை

இந்தியா-தமிழ்நாடு மாநிலம்,  புதுக்கோட்டை மாவட்டம்,  அறந்தாங்கி  வருவாய்  ஒன்றியத்தில்  சுப்ரமணியபுரம்  கிராமம் உள்ளது.  

## விளக்கப்படங்கள்
மக்கள் தொகை கணக்கெடுப்பின்படி,  
கிராமத்தின் மொத்த மக்கள் தொகை 968 ஆகும். இதில்  ஆண்கள் 412 பேரும்,  பெண்கள் 556 பேரும் உள்ளனர்.  மொத்த மக்கள் தொகையில் 710 பேர் கல்வி அறிவு பெற்றவர்கள் ஆவர்.  

## மேற்பார்வை
# துறையூர், புதுக்கோட்டை

இந்தியா-தமிழ்நாடு மாநிலம்,  புதுக்கோட்டை மாவட்டம், திருமயம்  ஒன்றியத்தில் துறையூர் கிராமம் உள்ளது.  

## மக்கள் தொகை
2001 மக்கள் தொகை கணக்கெடுப்பின்படி, துறையூர் கிராமத்தின் மொத்த மக்கள் தொகை 1111 ஆகும். இதில்   ஆண்கள் 526 பேரும்,  பெண்கள் 585 பேரும் உள்ளனர்.  மொத்த மக்கள் தொகையில் 554 பேர் கல்வி அறிவு பெற்றவர்கள்  ஆவர்.  

## மேற்பார்வை
# வீரப்பட்டி ஊராட்சி



**வீரப்பட்டி ஊராட்சி** (*Veerapatty Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2952 ஆகும். இவர்களில் பெண்கள் 1570 பேரும் ஆண்கள் 1382 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. சென்னப்பநாயக்கன்பட்டி
1. காலாடிபட்டி
1. காலாடிபட்டிசத்திரம்
1. மேட்டுகளம்
1. பொய்காடிபட்டி
1. தான்றீஸ்வரம்
1. தெற்குகளம்
1. வவ்வாநேரி
1. வீரப்பட்டி - 2001 ஆம் ஆண்டு மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 5982 ஆகும். இதில் ஆண்கள் 2851 பேரும், பெண்கள் 3131 பேரும் உள்ளனர். இவர்களில் 3799 பேர் கல்வி அறிவு பெற்றவர்கள் ஆவர்.
# வீரமங்களம்



**வீரமங்கலம்** (Veeramangalam) இந்தியா-தமிழ்நாடு மாநிலம்,  புதுக்கோட்டை   மாவட்டம், ஆவுடையார்  கோயில்  வருவாய்  ஒன்றியத்தில் உள்ள கிராமம் ஆகும்.  

## மக்கள் தொகை
2001 மக்கள் தொகை கணக்கெடுப்பின்படி, கிராமத்தின் மொத்த மக்கள் தொகை 1807 ஆகும்.  இதில் ஆண்கள்  824 பேரும், பெண்கள் 983 பேரும்  உள்ளனர்.  மொத்த மக்கள் தொகையில் 953 பேர் கல்வி அறிவு பெற்றவர்கள் ஆவர்.
# பருவா சாகர் தால் (ஏரி)



**பருவா சாகர்தால் ஏரி** (*Barua Sagar Tal*) இந்தியாவின் உத்தரப் பிரதேசம் மாநிலத்தைச் சேர்ந்த ஜான்சி என்ற நகரத்திற்கு அருகில் பருவா சாகர்தால் என்ற இடத்தில் அமைந்துள்ளது.  

## வரலாறு
இந்த ஏரியானது 260 வருடங்களுக்கு முன்னால் ஓர்ச்சா பகுதியின்  அரசரான ராஜா உதித் சிங் என்பவரால் சாலையை ஒரு பக்க தடுப்பாக கொண்டு கட்டப்பட்ட ஏரி ஆகும். இது கட்டப்பட்ட காலம் கிட்டத்தட்ட கிபி 1694 ஆக இருக்குமெனக் கருதப்படுகிறது. இங்கு அழகான ஜராய்-கா-மத் என்ற கோவில் வரலாற்று சிறப்பு வாய்ந்த புந்தேல்கண்ட் கோட்டைக்கு அருகில் அமைந்துள்ளது.
# லட்சுமன் ஆச்சார்யா



**இலட்சுமண் பிரசாத் ஆச்சார்யா** (*Lakshman Prasad Acharya*) (பிறப்பு 3 அக்டோபர் 1954) என்பவர் ஒரு இந்திய அரசியல்வாதி ஆவார். இவர் தற்போது சிக்கிம் மாநிலத்தின் 17 ஆவது ஆளுநர் ஆவார். பாரதிய ஜனதா கட்சியின் உறுப்பினரான இவர் உத்தரப்பிரதேச சட்டமன்றக் குழுவின் உறுப்பினராக சட்டமன்ற உறுப்பினர்களால் தேர்ந்தெடுக்கப்பட்டு 2015 ஆம் ஆண்டு முதல் 2023 ஆம் ஆண்டு வரை பணியாற்றியுள்ளார்.  

இவர் உத்தரப்பிரதேச மாநிலத்தின் பாரதிய ஜனதா கட்சியின் மாநில துணைத்தலைவராகவும, உத்தரப்பிரதேச காசி சேத்ரா பாரதிய ஜனதா கட்சியின் தலைவராகவும் இருந்தார்.  

2019 இந்தியப் பொதுத்தேர்தல்களின் போது நரேந்திர மோதி இவரை வாரணாசி மக்களவைத் தொகுதியின் பாரதிய ஜனதா கட்சியின் தேர்தல் பொறுப்பாளராக நியமித்தார்.
# சுமன் பாட்டில்

**சுமன் பாட்டீல்** ஒரு இந்திய அரசியல்வாதி மற்றும்  மகாராஷ்டிரா சட்டப் பேரவையின்  உறுப்பினராகவும்  உள்ளார். இவர் அவரது கணவர் ஆர்ஆர் பாட்டீல் அவர்கள் இறந்த தொகுதியிலிருந்து அதிக வாக்குகள் பெற்று வெற்றி பெற்றாா்.  

## தனிப்பட்ட வாழ்க்கை
**சுமன் பாட்டீலின் **கணவா்  ஆர்ஆர் பாட்டீல் என்பவர் மஹாராஷ்டிரா மாநிலத்தை சார்ந்த  இந்திய அரசியல்வாதி ஆவார்.இவரது கணவா் 16 பிப்ரவரி 2015 (வயது 57) இல் இறந்தாா்.  

இவர்களுக்கு மூன்று குழந்தைகள் உள்ளனா்  அவர்கள் சுமிதா, சுப்ரியா மற்றும் ரோஹித் ஆகியோா் ஆவார்.  

## நிலை
- உறுப்பினர் மகாராஷ்டிரா சட்டப் பேரவை

## பாா்வை